Държавен вестник, бр. 92, 2000 г., стр. 21

Б Р О Й  92
Д Ъ Р Ж А В Е Н   В Е С Т Н И К
С Т Р .  21
b) оценяване прецизността и точността на
измерване и определяне неопределеността на
измерванията;
c) разработване на процедури за идентифи-
кация, наблюдение и оценка на разликите в
измерванията на изпращача/получателя;
d) разработване на процедури за определя-
не на фактически наличното количество на
материала;
e) разработване на процедури за оценка на-
трупването на неизмерими инвентарни коли-
чества и неизмерими загуби;
f) създаване на система за отчетна и доклад-
на документация, която да отчита инвентарно-
то количество ядрен материал и промените му
за всяка зона на материален баланс, включи-
телно внасянето и изнасянето от нея;
g) осигуряване на условия за правилно прила-
гане на процедурите и мероприятията по отчета;
h) създаване на процедури за представяне на
докладите в агенцията в съответствие с чл. 58—
68 от това споразумение.
Начало на прилагане на гаранциите
Член 32
Гаранциите по това споразумение не се при-
лагат при добиването на материала или при об-
работването на рудата.
Член 33
а) Когато някакъв материал, съдържащ уран
или торий, преди да е достигнат стадият на ядре-
ногоривния цикъл, описан в буква “с” от този член,
се изнася пряко или косвено в която и да е непри-
тежаваща ядрено оръжие страна, България ин-
формира агенцията за количествата, състава и
предназначението на този материал, освен ако
той се изнася за специфични неядрени цели.
b) Когато някакъв материал, съдържащ уран
или торий, преди да е достигнат стадият на яд-
реногоривния цикъл, описан в буква “с” от този
член, се внася, България информира агенцията
за количествата, състава и предназначението
на този материал, освен ако той не се внася за
специфични неядрени цели.
с) Когато някакъв материал, съставът и чис-
тотата на който го правят годен за изработване
на гориво или за изотопно обогатяване, излиза
от завода или от достигнатия цикъл на обра-
ботка, както и ако такъв или друг ядрен ма-
териал, произведен на по-късен етап от ядрено-
горивния цикъл, се внася в България, този ядрен
материал става обект на други процедури по
гаранциите, определени в това споразумение.
Прекратяване прилагането на гаранциите
Член 34
а) Прилагането на гаранции към ядрения
материал, подлежащ на гаранции в съответст-
вие с това споразумение, се прекратява при ус-
ловията, описани в чл. 11 от това споразумение.
В случай че условията на този член не са изпъл-
нени, но България счита, че на настоящия етап
извличането от отпадъци на ядрен материал,
намиращ се под гаранции, е практически неце-
лесъобразно или нежелателно, България и
агенцията се консултират по прилагането на съ-
ответни мерки.
b) Прилагането на гаранции към ядрения
материал, подлежащ на гаранции в съответст-
вие с това споразумение, се прекратява при ус-
ловията, определени в чл. 13 от това споразуме-
ние, при положение че България и агенцията се
съгласят, че такъв ядрен материал е практичес-
ки невъзстановяем.
Освобождаване от гаранции
Член 35
По молба на България агенцията освобож-
дава от прилагане на гаранции следния ядрен
материал:
а) специален делящ се материал, когато съ-
щият се използва в количества, измерими в
грамове или по-малко от това, в качеството му
на чувствителен елемент на контролно-измер-
вателните прибори;
b) ядрен материал, когато същият се изпол-
зва за неядрена дейност в съответствие с чл. 13
от това споразумение, ако такъв ядрен матери-
ал е възобновим;
c) плутоний, с концентрация на изотопа плу-
тоний-238, превишаващ 80 %.
Член 36
По молба на България агенцията освобож-
дава от прилагане на гаранции подлежащ на
гаранции ядрен материал, при условие че об-
щото му количество в България в съответст-
вие с този член във всеки един момент не пре-
вишава:
а) като цяло един килограм специален де-
лящ се материал, който може да се състои от
един или повече от следните материали:
i) плутоний;
ii) уран с обогатяване 0,2 (20 %) и повече,
пресметнато чрез умножаване на неговото тег-
ло и степента на обогатяването му;
iii) уран с обогатяване под 0,2 (20 %) и над
обогатяването на природния уран, пресметна-
то чрез петкратното умножаване на неговото
тегло по квадрата на обогатяването му;
b) като цяло, десет метрични тона природен
уран и обеднен уран с обогатяване над 0,005
(0,5 %);
c) двадесет метрични тона обеднен уран с
обогатяване 0,005 (0,5 %) и по-малко;
d) двадесет метрични тона торий;
или такива големи количества, които могат
да бъдат определени от съвета за унифицирано
приложение.
Член 37
Когато освободеният от гаранции ядрен
материал се обработва или се съхранява на склад
заедно с подлежащ на гаранции по това спора-
зумение ядрен материал, се разработва проце-
дура за възстановяване прилагането на гаран-
циите спрямо него.